Dynemarihand

Dynemarihand (Dactylorhiza incarnata ssp. coccinea) er en plante i orkidéfamilien (marihandfamilien).

Systematikk 
Dynemarihand tilhører den vanskelige slekta Dactylorhiza, på norsk marihandslekta. Den er en underart av engmarihand, ofte med noe lysere blomster enn den mye vanligere nominatunderarten grasmarihand.

Utbredelse 
Dynemarihand er knyttet til dynetrau i dynelandskap i landene rundt Nordsjøen. Tidligere ble dynemarihand regnet til en egen underart ssp. lobelii i Norge, Danmark og Nederland, men denne regnes nå av Artsdatabanken for å være identisk med underarten ssp. coccinea, som er utbredt i Storbritannia, selv om funn av ssp. lobelii i Storbritannia kunne tyde på at de skulle regnes som ulike underarter. I Norge er utbredelsen begrenset til noen funnsteder på kysten fra Farsund til Stavanger. Alle de små forekomstene er små og sårbare. Fra 2021 er planten tatt med på Norsk rødliste for arter i kategorien sårbar (VU), med mulighet for å kunne bli oppgradert til sterkt truet (EN).

Referanser

Eksterne lenker 
 
 The World Flora Online: Dactylorhiza incarnata subsp. coccinea

Orkidéfamilien
Røde blomster
Karplanter på norsk rødliste